Mesures+directes+i+indirectes

= = =Orientacions per al professorat=

= = Aquesta pràctica és una pràctica molt senzilla de preparar i que demana a l'alumnat que faci hipòtesis, prengui decisions i les posi en pràctica. No necessita gairebé res de material. És molt convenient que durant la pràctica es repassin termes de vocabulari, com magnitud, unitat, volum, capacitat, etc...i fer que l'alumnat els faci servir amb correcció durant la pràctica. Durada: La pràctica es pot repartir entre 2-3 sessions, i està pensada per a realitzar-la en grups homogenis de 3 alumnes. Que siguin grups homogenis facilita que el profess-or pugui proporcionar a cada grup l'ajuda o les pistes necessàries. Els materials es poden guardar d'una sessió a l'altra, però cal anar amb cura amb el paquet de 100 folis, es pot acabar trencant. No es generen residus que s'hagin de tractar.

=Guió per a l'alumnat=

1.Introducció
En Ciències Experimentals (Física, Química, Biologia,...) qualsevol teoria o hipòtesis s'ha de basar en fets, i, sobretot, ** dades **. Per tant, és important poder saber fins a quin punt una dada és fiable o no, i això depèn de l'estratègia i els ** instruments ** que utilitzem per aconseguir-la. A més, cada instrument té una ** sensibilitat ** diferent: algunes balances no ens permeten diferenciar entre 4 i 5 miligrams, mentre que d'altres ens permeten detectar diferències de micrograms. Quan mesurem ** magnituds ** és indispensable que tinguem present en quines ** unitats ** estem treballant, i escollim instruments adequats per a cada ** mesura **. Per assegurar-nos que una mesura és precisa, acostumem a fer ** rèpliques **: fem la mesura diverses vegades i comparem el resultat que obtenim cada cop.

2.Problema
Amb el material que tens a la teva disposició i el que coneixes de les relacions entre les magnituds, troba:
 * La llargada d'un cabdell de filferro (sense desembolicar-lo)
 * El gruix d'un paper
 * La superfície d'una forma irregular de paper
 * La densitat d'un objecte de forma irregular
 * El nombre de claus d'un grapat de claus
 * El volum d'un paquet de 100 folis
 * La superfície del tall transversal del filferro

3.Hipòtesi
Per a cada cas, hauràs d'explicar com ho pots mesurar, i perquè, com s'explica al final, a l'apartat de resultats.

4.Disseny de l'experiment
L'hauràs de mostrar a l'apartat de resultats.

4.1.Material

 * 100 Folis
 * un fragment de paper de forma irregular i assimètrica
 * Regle
 * Aigua
 * Balança
 * Cabdell de Filferro
 * Fragment d'approx 10 cms de Filferro del mateix material que el cabdell
 * Objecte de forma irregular (pedra)
 * Recipient graduat on no hi cap la pedra
 * Recipent no graduat on sí que hi cap la pedra
 * Grapat de claus

4.2.Procediment
Per a cada mesura que facis, fes-ne tres rèpliques. Si els resultats de cada rèplica s'assemblen molt, fes-ne la mitjana. Si hi ha una mesura que és molt diferent de les altres dues, descarta-la i fes servir la mitjana de les altres dues. Si totes tres són diferents, fes més rèpliques fins que trobis la causa de la diferència i la corregeixis o fins que aconsegueixis tres mesures similars. Per a cada enigma, cal que omplis la fitxa que trobes a l'apartat de resultats.

5.Resultats

 * Nom de l'enigma:
 * Explicació breu del procés que heu seguit, amb dibuixos il·lustrant-lo.
 * Fes una llista de les magnituds que heu mesurat, especificant en quines unitats ho heu fet
 * Mostra aquí els teus càlculs i resultats, especificant a cada pas què estàs calculant. Recorda que has de prendre cada mesura almenys tres vegades i fer la mitjana del resultat.

6.Conclusions
A redactar per els alumnes.

=Referències=

= = = =